Държавен вестник, бр. 22, 2012 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  22
Приложение
към чл. 2
Държавно образователно изискване за придо­
биване на квалификация по професията „Бале­
тист“
Професионално направление: 
212
Музикални и сценични изкуства 
Наименование на професията:
212040
Балетист 
Специалност:
Степен на профе­
сионална квалифи­
кация:
2120401 Класически танц
Трета
1. Входни характеристики
1.1. Изисквания за минимално входящо 
образователно равнище за ученици и за лица, 
навършили 16 години. За придобиване на трета 
степен на професионална квалификация по про­
фесията „Балетист“ от Списъка на професиите 
за професионално образование и обучение по 
чл. 6, ал. 1 ЗПОО (утвърден от министъра на 
образованието и науката със Заповед № РД-
09-413 от 12.05.2003 г., изм. и доп. със Заповед 
№ РД-09-04 от 8.01.2004 г., Заповед № РД-09-34 от 
22.01.2004 г., Заповед № РД-09-255 от 9.04.2004 г., 
Заповед № РД-09-274 от 18.02.2005 г., Заповед 
№ РД-09-1690 от 29.09.2006 г., Заповед № РД-
09-828 от 29.06.2007 г., Заповед № РД-09-1891 от 
30.11.2007 г., Заповед № РД-09-298 от 19.02.2009 г., 
Заповед № РД-09-1803 от 29.10.2009 г., Заповед 
№ РД-09-621 от 18.05.2010 г., Заповед РД-09-
748 от 13.06.2011 г. и Заповед № РД-09-1805 от 
9.12.2011 г.) входящото минимално образователно 
равнище за ученици е завършен седми клас или 
завършено основно образование или завършен 
клас от средното образование (за училищата по 
изкуствата).
За придобиване на трета степен на професио­
нална квалификация по професията „Балетист“ 
входящото минимално образователно равнище 
за лица, навършили 16 години, е завършено 
основно образование.
1.2. Изисквания за входящо квалификационно 
равнище или професионален опит
За обучение по професията „Балетист“ с 
придобиване на трета степен на професионална 
квалификация не се изисква обучаваните да при­
тежават предишна професионална квалификация. 
Тъй като обучението за балетни артисти започва 
в детска възраст или най-късно при постъпването 
в училище за специализирана подготовка от V 
клас, е необходимо за обучение по професията 
„Балетист“ с придобиване на трета степен на 
професионална квалификация при организиране 
на професионално обучение в съответствие със 
ЗПОО да се признаят усвоените вече компетен­
ции и резултати от ученето и да се организира 
надграждащо обучение.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Балетистите танцуват в спектакли, програ­
ми, конкурси и др., като развиват непрекъснато 
танцовите си умения, поддържат се в кондиция, 
необходима за танца, подготвят участието си в 
различни видове сценични изяви.
Балетистите могат да танцуват в цялостни 
балетни спектакли, отделни балетни номера или 
в смесени концерти, в конкурсни програми; да 
правят демонстрации при организиране на се­
минари или обучение по класически екзерсис и 
класически танц, характерен танц, дует, модерни 
техники и джаз.
Балетистите работят както в професионални 
балетни колективи или в частни балетни фор­
мации, така и самостоятелно.
Балетистът съдейства на хореографи, балетни 
педагози-репетитори, сценографи, гримьори, фо­
тографи, специалисти по сценичните костюми и 
други при подготовката на сценичната изява или 
участието си в телевизионно предаване, филм 
и др., като дискутира с тях възможностите и 
представя собственото си мнение.
Балетистът се подготвя за всяка роля с педа­
гог-репетитор, като заучава движенията в тяхната 
последователност, репетира ги, хармонизира 
движенията с музиката, повтаря отделните дви­
жения и части от танца до постигане на лекота 
и хармония. Информира се за особеностите на 
епохата и мястото, в които се развива пресъздава­
ното действие, за да може да пресъздаде образа. 
Поддържа и развива физическата си форма, като 
спазва подходящ режим на подготовка, хранене 
и почивка.
Балетистът участва в репетиции на отделни 
фрагменти или на цялото представление заедно 
с останалите танцьори, хореографа и репетитора. 
Балетистът проучва възможностите и участва в 
танцови класове, семинари и др., за да поддържа 
високо ниво на танцовите умения и физическите 
си възможности. Посещава постановки, концер­
ти, наблюдава представянето на други танцьори, 
старае се да е запознат с новите тенденции, за да 
направи оценка на собственото си представяне 
и да прецени насоките за бъдещото си развитие.
Балетистът трябва да притежава определени 
физически данни и умения, за да може да танцува 
класически танц: скок, въртеливост, силно стъ­
пало, устойчиви колене, еластична мускулатура, 
гъвкаво тяло и др. Трябва да умее да импровизира, 
да проявява артистичност и усет към музика и 
ритъм, да оказва въздействие с движението си и 
цялостното си излъчване върху аудиторията. Да 
има пространствена ориентация, добра визуална 
памет, да умее да се приспособява към различна 
среда (в съответствие с епохата, в която се развива 
действието), да може да се справя с критична 
или неочаквана ситуация по време на сценична 
изява. Умението за работа в екип е решаващо 
при подготвяне на спектакъл. Балетистът трябва 
да има добра физическа и психическа издръж­
ливост, защото се налага в процеса на работа 
дадено движение, фрагменти или части от танц 
да бъдат повтаряни многократно.